દિવસની રમત પૂરી થયાં પછી જાડેજાએ કહ્યું કે,’અમે અમારુ કામ સારી રીતે કર્યું. જ્યારે તમને વિકેટથી મદદ ન મળતી હોય તો તમે જે બોલ નાખવા ઈચ્છો તેમાં સફળ થતાં નથી. આ બેટિંગ માટે સારી વિકેટ હતી.’ રવિન્દ્ર જાડેજા ક્રિકેટના દરેક ફોર્મેટમાં ભારતનું પ્રતિનિધિત્વ કરવા ઈચ્છે છે. કારણકે તેને લાગી રહ્યું છે કે આંતરરાષ્ટ્રીય ક્રિકેટમાં પોતાને સારા ફોર્મમાં રાખવા માટે માત્ર ટેસ્ટ રમવું જ પૂરતું નથી.